Alboraia agraeix a la seua agrupació de Protecció Civil la seua labor i entrega
02 de març de 2021

L'Ajuntament d'Alboraia ha participat en aquest homenatge en agraïment a la labor exercida pels nostres voluntaris i voluntàries de Protecció Civil.

Se'ls ha fet lliurament d'una placa, diplomes i insígnies municipals, en reconeixement al seu paper fonamental, especialment necessari en situacions d'emergència, com les generades arran del COVID-19.

Miguel Chavarría, alcalde d'Alboraia, ha volgut reconéixer personalment la tasca exercida pel cos de voluntaris, i va voler “donar-los l'enhorabona i el meu més sincer agraïment, perquè sempre estan ahí. Sempre es pot comptar amb Protecció Civil en les situacions difícils”.

L'acte va tindre lloc el dilluns a les 19:00h de manera simultània en els municipis amb seu d'agrupacions locals de Protecció Civil. i va comptar amb la participació de l'alcalde i membres de la corporació municipal.

El primer de març es commemora el Dia Internacional del Voluntariat de Protecció Civil. En aquesta data, l'Agència Valenciana de Seguretat i Resposta a l'Emergència, ha volgut fer un homenatge a un dels serveis d'intervenció que són fonamentals a l'hora de manifestar la solidaritat ciutadana davant successos d'índole catastròfica.